
SAŽETAK 

Cilj je ovog istraživanja raščlanjivanje narodne poslovice kao oblika 
retoričke strategije u govornoj komunikaciji. Rezultati su analize pokazali da 
se poslovice često upotrebljavaju u politici , novinarstvu , suvremenoj glazbi , 
oglasima i sloganima. Postoje neka ograničenja u obliku i strukturi poslovica 
uvjetovana njihovom čestom uporabom. Poslovice nose također i snagu 
provjerene narodne mudrosti pa se govornik može osloniti na autoritet tradicije 
kako bi izbjegao odgovornost za svoj izričaj. 

U zaključku se uporaba poslovica preporučuje kao važno strategijsko 
govorno sredstvo. 

Ključne riječi: poslovice , politička retorika 

1. UVOD 

Osnovna je namjera ovoga rada upo/oriti na važnost istraživanja jezične 
tradicije, jer samo čovjek koji dobro poznaje samoga sebe, svoju tradiciju i 
kulturu može cijeniti tuđe. Posebna se pozornost obraća pučkoj frazeologiji, tj. 
dijelu jezične baštine koji pripada podstandardnom jezičnom idiomu koji je u 
hrvatskom jeziku nedovoljno istražen. Isto tako postoji mišljenje da napretkom 
znanosti i tehnike usmena jezična tradicija nestaje, izumire. Međutim, ovdje je 
moguće pokazati da nasuprot takvim tendencijama uporaba pučke frazeologije 
nije u opadanju, nego naprotiv čini sastavni dio novijih jezičnih promjena. Često 
se radi samo o promjeni sredstava kojima se prenosi. Naime, prijelaz iz tzv. 
‘"usmene kulture” u “pisanu kulturu” nije uzrokovalo nestanak pučke fraze¬ 
ologije. Pojedine fraze, poslovice samo prelaze iz usmene forme u pisanu, pa 
tako nalaze svoj put prema raznim rječnicima, zbirkama, romanima, grafitima, 
sloganima i si. Dolaskom “audio-vizuelne kulture”one sc prenose putem medija 
(televizije, tlima) bilo da se koriste u dijalogu ili naslovu filmova, npr. Tko pjeva 
zlo ne misli. Oko za oko i dr. Koriste se u političkim govorima, crtanim 
filmovima, tekstovima moderne glazbe, reklamnim porukama. Ne postoji, 
dakle, bojazan da će nestati iz jezika, jer one su dio kolektivne memorije naroda 
koji ih koristi, dio jezične kompetencije svakog pojedinca. Ponekad postoje u 
latentnom obliku, ali se na svaki poziv memoriji rado odazivaju. Zadatak je 
ovoga rada upozoriti na njihovu posvemašnju prisutnost, uporabu u suvre¬ 
menom jeziku. No, prije toga nužno je odrediti temeljnu formu ove jezične 
mikrostrukture. 


2. STRUKTURA POSLOVIČNE REČENICE 

Poslovice se koriste formom rečenice koja ima oblik formule, tj. čvrsto ute¬ 
meljene strukture. Svaka formula, tako i poslovična, rezultat je procesa apstrahi- 
ranja i kondenzacije. Naime, značenje se kondenzira na samo nekoliko odabra¬ 
nih jedinica, npr. Kakav otac, takav sin. lako oblikovana forma prenosi se s 
generacije na generaciju. One su zapravo nastale kao rezultat jezične tradicije, 
tj. dugog jezičnog proeesa odabiranja. Gramatički obliei, leksik i sintaktičke 
konstrukcije tijekom vremena su se odabirale kako bi se najbolje uskladile sa 
zahtjevima usmene tradicije i općih zakonitosti danoga jezika. Kod njih je u 
najvećoj mjeri prisutna koordinaeija na leksičkom, fonološkom, sintaktičkom 
planu. Takva struktura ima sljedeća obilježja: 

-Poslovica uglavnom iskorištava oblik kratke, koncizne rečenice (prosje¬ 
čan broj riječi od 4-6). 

-Ustaljena, stabilna i lako pronosiva struktura ima oblik formule koja ima 
svoje zakonitosti. 

-Najučestalije se koristi dvočlana rečenična struktura u kojoj dominira upo¬ 
raba metafore. Koriste se stilska sredstva poput rime, aliteracije i ponavljanja 
riječi. Dvočlana rečenična struktura poslovice uglavnom se sastoji iz dva struk¬ 
turno identična dijela koja se podudaraju na znaCcnjskom i zvukovnom planu. 
Vezu dvaju dijelova pojačava uporaba rime, ponavljanja zvukova i riječi, a sam 

izbor riječi uvjetovanje asocijativnim vezama. Sva iskorištena sredstva u službi 
su lakšeg memoriranja i percepcije poslovične strukture. 

Tko VISOKO leti 

I _ 1 NISKO pada 

Ponekad je dovoljno vidjeti ili čuti samo prvi dio rečenice, npr. 


Kakav otac 


Njime se upućuje poziv memoriji, koja vrlo brzo pronalazi drugi dio unutar 
istoga semantičkoga polja (otac-sin; visoko-nisko; leti-pada) i iste strukture. 
Takav se način izražavanja često koristi u naslovima dnevnog tiska. Navodimo 
nekoliko primjera iz “Slobodne Dalmacije”: 

Stoje babi milo... (SI. Dalmacija, 25. 11. 1987. str. 5) 

Tko se mača laća... (SI. Dalmacija, 10. 11. 1988. str. 15) 

O prednostima dvočlane strukture koja počiva na kontrastu dvaju dijelova 
govore nam i brojni naslovi iz dnevnog tiska, a koji se koriste strukturom 
poslovice: 

MANJE DJELATNIKA, VIŠE ČINOVNIKA. 

ARISTOKRACIJA IZUMIRE, AVANGARDA NAPREDUJE. 

1VIĆ RAZAPET, ĆIRO USKRSNUO. 

MANJE HRANE, VIŠE RATOVA. 

-U poslovicama se osjeća prisutnost tradicije, a to je nešto što S. Arora 
(I984;7) naziva “ the sense of historically derived authority or of commu- 
nity-sanctionedwisdom'\ Naime, na poslovične misli, govornik ne citira odre¬ 
đenoga autora ili osobu nego iskazuje mišljenje utemeljeno na iskustvu 
tradicije. 

-Prisutno je i neutralno prenošenje poruke, tj. osjeća se težnja za imper- 
sonalnošću/objektivnim načinom izražavanja koje se svodi na nestajanje auto¬ 
rove ličnosti. Prema Norricku (1982; 175): “By invoking tradition and the 
communitv as a whole, the speaker (...) disappears as an individual direetive 
agent ”. Govornik dakle ne izražava osobno mišljenje nego citira misao koja 
ima uporište u tradiciji. Time se govorniku omogućuje distanciranje od 
izrečenoga, tj. otklanja se odgovornost za izrečeno. Evidentno je dakle da 
poslovice predstavljaju jednu jezičnu strategiju u imenovanju određene 
situacije. Ovdje sc polazi od pretpostavke da odredena situacija, događaj koji 
ima visoku frekvenciju pojavnosti, nastoji razviti neku svoju organizaciju 
verbalnih sredstava koja obično podliježu pravilima ekonomije jezika i to na 
način da se stvaraju jezične formule, fiksne strukture, poput poslovica. U ovome 
se radu inzistira na analizi jezika kao ozakonjenoj strategiji za ovladavanje 
situacijom. Situacija dakle nameće izbor jezične forme, u ovom slučaju 
poslovice. 

3. UPORABA POSLOVICA U SUVREMENOM JEZIKU 

Opis strukture modela poslovične rečenice imao je svrhu upozoriti na 
prednosti uporabe te jezične mikrostrukture u različitim prilikama. Poslovice 
su oduvijek bile omiljeno sredstvo govora i od svoje važnosti nisu ništa izgubile 
ni u modemom jeziku, naprotiv pokazale su se kao djelotvorna jezična struktura. 
One govoru daju sugestivnost, preciznost, te omogućuju iskazivanje meta- 
foričkog, prenesenog značenja. S obzirom na to da poslovice pokrivdju naj- 
različitija područja ljudskog življenja i nose univerzalne poruke, vrlo brzo su 
se prilagodile suvremenom društvu i našle svoj izraz u dnevnom tisku, na radiju, 
i televiziji, u propagandnim porukama, književnim djelima i si. 

One sc doduše u modernoj uporabi često modificiraju, tj. sadrže osnovnu 
strukturu kojoj se nadodaje novi leksik. Na taj se način nastoji postići ironičan 
ton i prenijeti poruka sa skrivenim značenjem. Navodimo nekoliko primjera 
takvih poslovica objavljenih u “Slobodnoj Dalmaciji”: 

Zrno po zrno - kolač. (SI. Dal. 05.04.1988. str. 6) 

Daljina nas dijeli, blizina nas množi. (SI. Dal. 22.09.1987. str. 22) 

Tko rano rani - znači daje već negdje zakasnio. (SI. Dal. 26.02. 1987. str. 26) 

U novinskim člancima često se koristi i cijela poslovica ili samo njezin dio, 
npr: 

Stoje babi milo... (SI. Dal. 25. II. 1987. str. 5) 

Tresla se brda... (SI. Dal. 14.07. 1987. str. 1) 

Sit gladnome ne vjeruje. (SI. Dal. 28. 09. 1988. str. 3.) 

Kadija tuži, kadija sudi. (SI. Dal. 22. 08. 1988. str. 8) 

Tradicionalni karakter poslovica, njihova opća poznatost, konciznost i 
značenje utemeljeno na prethodnom iskustvu čini poslovicu dijelom mnogih 
reklamnih poruka, npr. reklama Glazbene naklade - Zagreb objavljena u tjed¬ 
niku Studio (05. 12. 1988. str. 80) glasi: TKO SVIRA, ZLO NE MISLI. 
Reklamna poruka Varteksa kojom sc želi skrenuti pozornost na njihova odijela, 
iskoristila je poslovicu ODIJELO NE ČINI ČOVJEKA i poslala poruku 
suprotnog značenja ODIJELO ČINI ČOVJEKA. Američka reklamna poruka 
za automobil glasi:WIIERE TIIERE IS A CAR TI 1 ERE IS A FORD. Ovo 
područje nije istraženo u našem jeziku, a zasigurno može pružiti zanimljive 
rezultate. 

Mnogi su pisci shvatili stilske i leksičke prednosti poslovica te su se njima 
obilno koristili u svojini radovima. U hrvatskoj književnosti po tome su posebi¬ 
ce poznati: P. Zoranić, M. Držić, P. Hektorović, M. Božić, I. Aralica. Neki su 
autori istraživali narodne izreke u djelima W. Shakespeara, C. Dickensa i 
Chaucera. 

U modernoj se glazbi razmjerno često poslovice upotrebljavaju kao naslovi 
ili se ponavljaju kao refren pjesme, npr. 

ABSENCE MAKES THE HEART GR()W FONDER - A. Gillespie 

EASY COME, EASY GO - E. Presley 

APPLES DON’T FALL FAR FROM THE TREE - Cher. 

Hvidentno je dakle da se poslovice iskorištavaju u raznim oblicima komuni¬ 
kacije. Njihovu svestranu uporabu potpomažu neke specifičnosti koje su ima¬ 
nentne toj formi. 

Navodimo samo kratak pregled istraživanja nekih autora koji se bave 
uporabom narodnih izreka kao moćnog sredstva retoričke strategije, posebice 
u političkim govorima. Naime, mnogi su svjetski političari rabili narodne izre¬ 
ke, ali su isto tako i mnoge izreke uglednih političara postale poslovične: 

J. F. Kennedy: Andso, my fellow Americans: ask not whatyour countrv can 

do for you - ask what you can do for vour country. 

I larry S. Truman: Ifyou can 7 štand the heat , get out of the kitehen. 

F. D. Roosevelt: Speak softly and carrv a big stick; you willgo far. 

U svom obraćanju Parlamentu 1940. g. W. Churchill je rekao: I bave nothing 

to ojfer but blood, toli tears and s\veet. 

K. Marx: From each according to this abilities, to each according to his 

needs. 

Ugo Blumer (1981; 182-6) je istraživao političke govore i pisma Otta von 
Bismarcka. Ustvrdio je da se taj političar često koristio narodnim izrekama kao 
sredstvom uvjeravanja u raspravi sa svojim protivnicima. Zapaženi su i radovi 
autora koji se bave uporabom poslovica aktualnih za vrijeme V. 1. Lenjina. One 
su se koristile kao sredstvo propagande, agitacije i manipulacije. 

Slična je situacija s poslovicama i za vrijeme J. B. Tita. Upotrebljavaju se 
kao slogan, propaganda, npr. 

Svoje ne damo, tuđe nećemo. 

Bolje grob, nego rob. 

W. Micder (1993) istražuje izreke kojima su se koristili llitler i Goebbels 
da bi diskreditirali židovsku populaciju. Poslovice su zapravo postale opasno 
lingvističko sredstvo u rukama nekih političara. 

U svojim političkm govorima poslovice su obilno rabili T. Roosvelt, 11. S. 
Truman, V. Brandt, R. Rcagan i dr. One su postale dio njihove političke retorike. 

Nedavno je objavljeno istraživanje (Mieder; 1995) političke retorike W. 
Churchilla. Rezultati upućuju na činjenicu da je W. Churchill često koristio 
narodne izreke. Ovdje valja istaknuti jednu primjedbu, koja je ključna u 
razumijevanju njegova oslanjanja na tradiciju (Mieder; 1995): “...ali the 
speeches of great English rhetoricians - except adressing higly cultural 
audiences - display an uniform preference for short homelv words of common 
usage\ Posve je izvjesno da je W. Churchill bio svjestan važnosti osvje¬ 
žavajućeg efekta koji mogu dati slikoviti, metaforični izrazi kada se upotrijebe 
u suhoparnom političkom govoru. On je postigao željenu namjenu - da njegova 
politička retorika bude prepoznatljiva upravo po slikovitim, maštovitim 
izrazima. Kad se pismom obraćao ministrima i generalima, često je citirao 
poslovice kako bi osnažio svoj argument. One su djelovale kao sredstvo jezične 
strategije čiji je zadatak istaknuti ono što bi zapravo bila samo birokratska 

poruka, naredba, Objavljena su također istraživanja (Arora 198?; Ricliman 

1990), u uporabi poslovica u političkim kampanjama u SAD-u. Dvojica su 
autora (Loukatos 1984; Kuhn 1988) napisala članak o poslovicama u političkim 
raspravama koje su bile prenošene preko TV programa. 

Uporaba poslovica u crtanim filmovima i karikaturama predmet je zani¬ 
manja L. Rohricha (1969). Ovdje valja istaknuti da se kod nas vrlo malo pozor¬ 
nosti obraća toj problematici. 

4. ZAKLJUČAK 

Navedeni podatci pokazuju da se poslovice upotrebljavaju u suvremenom 
govoru u raznim oblicima komunikacije. Posebno je značajna njihova uloga 
strategije većine poznatih svjetskih političara. Ova se strategija koristi od najsta¬ 
rijih vremena jer omogućuje da govornik ne izrazi osobno mišljenje nego da se 
osloni na mišljenje tradicije. Naime, riječ tradicije izaziva veće povjerenje nego 
riječ pojedinca, jer je istina utemeljena na tradiciji neupitna, nju ne treba 
dokazivati. Prema Norricku (1982; 174) "... proverbs carry the force oj time 
testedwisdom, and the speaker can draw on this traditional authority". Eviden¬ 
tno je da su se poslovice prilagodile uvjetima suvremenoga društva i našle svoj 
put prema dnevnom tisku, radiju, TV (Kolo sreće), propagandnim porukama, 
književnim djelima, političkim govorima i si. Možemo zaključiti da u našem 
jeziku nismo proveli iscrpna istraživanja o uporabi poslovica u sredstvima 
komunikacije i političkoj retorici. No, i površan pregled govora hrvatskih 
političara pokazuje da oni ne iskorištavaju široke mogućnosti retoričke strate¬ 
gije utemeljene na hrvatskoj jezičnoj baštini. Nije rijetko da se rabe latinske 
izreke i citati (često se čuju sa saborske govornice), premda za njih postoji 
hrvatski ekvivalent. S obzirom na to da latinske izreke ( Per aspera ad astra, i 
dr.) nisu dovoljno transparentne, poznate širem slušateljstvu, one ne pridonose 
jasnoći poruke, osim ako govornik ne želi postići upravo takav efekt. U 
nedavnom provedenom izbornom nadmetanju gotovo nijedna politička stranka 
nije koristila slogane, jezične formule utemeljene u tradiciji. Bolje poznavanje 
situacije pokazuje mlađi naraštaj koji ih obilno iskorištava u grafitima i 
tekstovima moderne glazbe. Ako ovaj rad potakne razmišljanja o uporabi 
jezičnih formula utemeljenih na tradiciji, a posebice u jeziku politike, njegova 
će svrha biti ispunjena. 

POPULAR SAYINGS IN MODERN SPEECH 
(USED AS COMMUNITY-SANCTIONED WTSDOM AND 
TRADITIONAL AUTHORITY) 


SUMMARY 

The main larget of this work is to analvze popular savings med as a 
rhetorical stralegv for dealing with situations. According to the results of 
analysis, proverbs arefrequently used bipoliticsjournalism, cartoons, modem 
music, advertisements and slogans. There are certain constraints on their form 
and structure which correspond to the needs of their jrequent usage. Proverbs 
also carry the force of communitv tested \visdom, and the speaker ean draw on 
this traditional authoritv in order to avoidpersonal responsibilitv. 

In conclusion, proverbs are recommended as an important strategic tool in 
modem speech. 

Key words: popular savings, rhetorical strategv, proverbs, slogans, traditional 
authority 





